Projektas

PRIENŲ RAJONO savivaldybės TARYBA

SPRENDIMAS

DĖL PRITARIMO PROJEKTUI „Vandentiekio ir nuotekų tinklų infrastruktūros plėtra Prienų rajone (II etapas)“

Nr.

Prienai

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos regioninės pažangos priemonės Nr. 02-001-06-07-02 (RE) „Didinti geriamojo vandens tiekimo ir nuotekų tvarkymo paslaugų prieinamumą“ finansavimo gairėmis, patvirtintomis Lietuvos Respublikos aplinkos ministro 2023 m. liepos 21 d. įsakymu Nr. D1-243 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos regioninės pažangos priemonės Nr. 02-001-06-07-02 (RE) „Didinti geriamojo vandens tiekimo ir nuotekų tvarkymo paslaugų prieinamumą“ finansavimo gairių patvirtinimo“, įgyvendindama Prienų rajono savivaldybės plėtros iki 2028 metų strateginio plano, patvirtinto Prienų rajono savivaldybės tarybos 2020 m. sausio 30 d. sprendimu Nr. T3-1 „Dėl Prienų rajono savivaldybės plėtros iki 2028 metų strateginio plano patvirtinimo“, III prioriteto „Patogios ir švarios aplinkos užtikrinimas“ 3.2 tikslo „Gerinti aplinkos kokybę“ 3.2.1 uždavinį „Modernizuoti ir plėsti geriamojo vandens tiekimo ir nuotekų tvarkymo infrastruktūrą“ ir atsižvelgdama į UAB „Prienų vandenys“ 2023-11-16 raštą Nr. (7.37Mr)GX-633 „Dėl pritarimo projektui „Vandentiekio ir nuotekų tinklų infrastruktūros plėtra Prienų rajone II etapas“, Prienų rajono savivaldybės taryba nusprendžia:

1. Pritarti UAB „Prienų vandenys“ projekto „Vandentiekio ir nuotekų tinklų infrastruktūros plėtra Prienų rajone (II etapas)“ rengimui ir, gavus finansavimą, jo įgyvendinimui.

2. Sutikti, kad Prienų rajono savivaldybės administracija dalyvautų projekte partnerio teisėmis, ir pavesti administracijos direktoriui pasirašyti visus su projekto rengimu ir įgyvendinimu susijusius dokumentus.

3. Prie projekto įgyvendinimo prisidėti ne mažiau kaip 50 proc. visų tinkamų finansuoti projekto išlaidų. Projekto tinkamų finansuoti išlaidų dalį, kurios nepadengia skiriamo finansavimo lėšos, ir netinkamas finansuoti, tačiau šiam projektui įgyvendinti būtinas išlaidas apmokėti iš Prienų rajono savivaldybės biudžeto lėšų.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras